open-index/open-wikipedia-markdown huggingface dataset:
গৈলা মডেল মাধ্যমিক বিদ্যালয়

**গৈলা মডেল মাধ্যমিক বিদ্যালয়** বাংলাদেশের একটি প্রাচীন মাধ্যমিক স্তরের শিক্ষা প্রতিষ্ঠান। এটি বরিশাল জেলা এর আগৈলঝাড়া উপজেলার অন্তর্গত গৈলাতে গ্রামে অবস্থিত। ব্রিটিশ আমলে ১৮৯৩ সালে **গৈলা হাই ইংলিশ স্কুল** নামে বিদ্যালয়টি প্রতিষ্ঠিত হয়। ২০০৮ সালে গৈলা মাধ্যমিক বিদ্যালয়টি মডেল হাইস্কুলে রূপান্তরিত হয়। বর্তমানে এখানে ষষ্ঠ থেকে দশম শ্রেণীতে পাঠদান করা হয়।

## ইতিহাস
১৮৯৩ সালের ২৩ জানুয়ারি আগৈলঝাড়ার ফুলশ্রী গ্রামের শিক্ষানুরাগী কৈলাশ চন্দ্র সেন নিজ অঞ্চলে শিক্ষা বিস্তারের লক্ষ্যে বিদ্যালয়টি প্রতিষ্ঠা করেন।  জানা যায়, তিনি শিক্ষাজীবনে বিএ সম্পন্ন করে সরকারি ম্যাজিস্ট্রেটের চাকরি পেয়েছিলেন, কিন্তু নিজ অঞ্চলের শিক্ষার গুরুত্বের কথা ভেবে উচ্চপদস্থ সরকারি চাকরি ছেড়ে প্রধান শিক্ষকের দায়িত্ব গ্রহণ করেন ও দীর্ঘ ৩৭ বছর বিদ্যালয় পরিচালনার পরে অবসর নেন।  তিনি প্রথমে গৈলা কালুপাড়া গ্রামের ঐতিহ্যবাহী দাসের বাড়িতে বিদ্যালয়ের কার্যক্রম শুরু করেন। প্রতিষ্ঠাকালে বিদ্যালয়ের শিক্ষার্থী ছিল ৩৬০ জন। পরবর্তী সময়ে দ্রুত শিক্ষার্থী বৃদ্ধি পাওয়ায় দাসের বাড়ির সম্পত্তির ওপরেই বর্তমান স্থানে স্কুলটি স্থানান্তর করা হয়। বর্তমানে গৌরনদী-গোপালগঞ্জ সড়কের পার্শ্ববর্তী আগৈলঝাড়ায় গৈলা নামক স্থানে বিদ্যালয়টির অবস্থান। বিদ্যালয়টি গৌরনদী-আগৈলঝাড়া অঞ্চলের সর্বপ্রথম মাধ্যমিক পর্যায়ের স্কুল। বিদ্যালয়ের পাশে রয়েছে হিজলী বন্দিশিবিরে ব্রিটিশ পুলিশের গুলিতে নিহত তারক সেনের স্মৃতিসৌধ ও ১৯৭১ সালে মুক্তিযুদ্ধকালীন সময়ে দক্ষিণাঞ্চলে সড়কপথে সর্বপ্রথম সম্মুখযুদ্ধে নিহত শহীদ সিপাহী আলাউদ্দিন ওরফে আলা বক্সের সমাধি। 

১৯৯৩ সালে গৈলা মাধ্যমিক বিদ্যালয়ের শতবর্ষ পূর্তি উপলক্ষে প্রাক্তন শিক্ষার্থীরা নিজেদের অর্থায়নে ১৬০০ বর্গফুট আয়তনের ‘শতবর্ষ ভবন’ গড়ে তোলেন।  পরবর্তীতে ২০০৮ সালে বিদ্যালয়টি মডেল হাইস্কুলে রূপান্তরিত হয় ও গৈলা মডেল মাধ্যমিক বিদ্যালয় নামকরণ করা হয়। ২০১২ সালে বিদ্যালয়টি ১২০ বছর পূর্তি উপলক্ষে পূনর্মিলনী অনুষ্ঠান উদ্‌যাপিত হয়। 

## অবকাঠামো

## প্রশাসন

## শিক্ষা কার্যক্রম
বিদ্যালয়টিতে ষষ্ঠ থেকে দশম শ্রেণী পর্যন্ত পাঠদান করা হয়। প্রতিটি শ্রেণীতে একজন ক্লাস শিক্ষক থাকে। বর্তমানে বিদ্যালয়টিতে প্রায় দেড় হাজার ছাত্র-ছাত্রী পড়াশোনা করছে। তাদের পাঠদানের জন্য মোট ৩৭ জন শিক্ষক-শিক্ষিকা ও কর্মচারী নিয়োজিত রয়েছেন।

## শিক্ষা-সহায়ক কার্যক্রম
* বার্ষিক ক্রীড়া প্রতিযোগিতা 
* বার্ষিক সাংস্কৃতিক অনুষ্ঠান

## উল্লেখযোগ্য প্রাক্তন শিক্ষার্থী
* শেখ মুজিবুর রহমান
* আবদুর রব সেরনিয়াবাত, বাংলার সাবেক কৃষি মন্ত্রী
* সুনীল কুমার গুপ্ত, সাবেক মন্ত্রী
* ব্রিগেডিয়ার এম এ মালেক, সাবেক তত্ত্বাবধায়ক সরকারের প্রধান উপদেষ্টার বিশেষ সহকারী
* অজয় দাশগুপ্ত, ঢাকা বিশ্ববিদ্যালয়ের শিক্ষক ও সাংবাদিক
* তটিনী গুপ্তা, কলকাতা বেথুন কলেজের সাবেক অধ্যক্ষ
* অমিয়কুমার দাশগুপ্ত, প্রখ্যাত অর্থনীতিবিদ
* সুরেন্দ্রনাথ দাশগুপ্ত, কলকাতা বিশ্ববিদ্যালয় ও ক্যামব্রিজ বিশ্ববিদ্যালয় থেকে দু’বার পিএইচডি ডিগ্রী প্রাপ্ত
* এম শাহআলম, প্রকৌশলী।
* সৈয়দ আবুল হোসেন, রাজনীতিবিদ

## তথ্যসূত্র

## বহিঃসংযোগ
*বরিশাল শিক্ষা বোর্ডে গৈলা মডেল মাধ্যমিক বিদ্যালয়

বিষয়শ্রেণী:বরিশাল জেলার বিদ্যালয়
বিষয়শ্রেণী:১৮৯৩-এ প্রতিষ্ঠিত
বিষয়শ্রেণী:আগৈলঝাড়া উপজেলা
বিষয়শ্রেণী:গৈলা
বাবা যাদব

**বাবা যাদব** (জন্ম: ১৮ ফেব্রুয়ারি) একজন ভারতীয় চলচ্চিত্র ও নৃত্য পরিচালক। তিনি ১৯৯৭ সালে মহব্বত সিনেমার মাধ্যমে একজন কোরিওগ্রাফার হিসাবে তার কর্মজীবন শুরু করেন এবং লগান (২০০১) এবং দেবদাস (২০০২) এর মতো সফল চলচ্চিত্রগুলিতে কাজ করেন। তিনি ২০১৩ সালে বস: বর্ন টু রুল সিনেমার মাধ্যমে পরিচালক হয়েছিলেন এবং গেম: হি প্লেস টু উইন (২০১৪) ও বাদশা: দ্য ডন (২০১৬) সিনেমাগুলি পরিচালনা করেছেন।
## কর্মজীবন
## চলচ্চিত্রের তালিকা

### পরিচালক হিসেবে

### কোরিওগ্রাফার

## তথ্যসূত্র

## বহিঃসংযোগ
* 
* বাবা যাদব গোমোলো
* 
* 

বিষয়শ্রেণী:জন্মের সাল অজানা
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র নৃত্য পরিচালক
বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:বাঙালি হিন্দু
বিষয়শ্রেণী:বাঙালি চলচ্চিত্র পরিচালক
বিষয়শ্রেণী:কলকাতার চলচ্চিত্র পরিচালক
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:২১শ শতাব্দীর ভারতীয় ব্যক্তি
ঠেগা নদী

**থেগা নদী** বাংলাদেশ-ভারতের একটি আন্তঃসীমান্ত নদী। নদীটি   বাংলাদেশের পূর্ব-পাহাড়ি অঞ্চলের রাঙ্গামাটি ও চট্টগ্রাম জেলার  এবং ভারতের মিজোরাম প্রদেশ দিয়ে প্রবাহিত একটি নদী। থেগা নদী সাধারণত  প্রবাহিত হয়ে কর্ণফুলী নদীতে মিশেছে। 
 
## প্রবাহ
কর্ণফুলি নদী ভারতের লুসাই পাহাড় থেকে উৎপন্ন হয়ে রাঙ্গামাটি পার্বত্য জেলার উত্তর পূর্ব সীমান্তে বরকল উপজেলার থেগামুখ নামক স্থানে ভারতের লুসাই নদী ও বাংলাদেশ অংশের থেগা নদীর সাথে মিলিত হয়ে কর্ণফুলী নদী নাম ধারণ করে। 

বর্তমানে নদীর নাব্যতা কমে যাওয়ায় সরকার সাঙ্গু, মাতামুহুরীসহ এই নদী ড্রেজিং এর উদ্যেগ নিয়েছে।

## থেগামুখ
কর্ণফুলী নদীর প্রবেশমুখে মিজোরাম সীমান্ত ঘেঁষে এই নদীর পাড়ে গড়ে উঠেছে থেগামুখ গ্রাম। বর্তমান আওয়ামী লীগ সরকার ২০০৯ সালে ক্ষমতায় আসার পর উত্তর-পূর্ব ভারতের সাথে যোগাযোগ ব্যবস্থা উন্নয়নের জন্য রামগড় স্থলবন্দর এবং থেগামুখ স্থলবন্দর তৈরির ব্যাপারে সমঝোতা করে। তবে রামগড় স্থলবন্দর বাস্তবায়ন হলেও থেগামুখের কাজ এখনও শেষ হয়নি। 

## আরও দেখুন
* বাংলাদেশের নদীর তালিকা

## তথ্যসূত্র

বিষয়শ্রেণী:ভারতের নদী
বিষয়শ্রেণী:রাঙ্গামাটি জেলার নদী
বিষয়শ্রেণী:মিজোরামের নদী
বিষয়শ্রেণী:বাংলাদেশের নদী
গণমাধ্যম সংস্কৃতি

সংস্কৃতি অধ্যয়নে **গণমাধ্যম সংস্কৃতি** () হলো গণমাধ্যমের প্রভাবে উন্নীত বর্তমানের পাশ্চাত্য পুঁজিবাদী সমাজব্যবস্থা। শব্দটি মানুষের মতামত, রুচি ও আদর্শের উপর গণমাধ্যমের (বিশেষত টেলিভিশন, তবে সাথে সাথে ছাপাখানা, রেডিও ও চলচ্চিত্রও) সার্বিক প্রভাব ও বুদ্ধিবৃত্তিক নির্দেশনার উপর আলোকপাত করে।

বিকল্প শব্দ **গণসংস্কৃতি** শব্দটি গণমানুষের নিজের তৈরী সংস্কৃতিকে বুঝায়, যেমন বিংশ শতাব্দীর আগের জনপ্রিয় শিল্পকে গণসংস্কৃতি বলে গণ্য করা যায়। অন্যদিকে গণমাধ্যম সংস্কৃতি হলো গণমাধ্যমের পণ্য। গণমাধ্যম সংস্কৃতির একটি বিকল্প শব্দ আবার "ছবি সংস্কৃতি"।

সমালোচকদের মতে, গণমাধ্যম সংস্কৃতি বিজ্ঞাপন ও মানুষের সাথে পরোক্ষ সম্পর্ককে ব্যবহার করে মানুষকে নিয়ন্ত্রণ করার একটি ব্যবস্থা হিশেবে কাজ করে। নোমাইর মতে, করপোরেট মাধ্যম প্রভাবশালী আদর্শ তৈরীতে কাজ করে। থিওডোর অ্যাডোর্নো নামের এক বুদ্ধিজীবী ১৯৪০-এর দশক থেকে গণমাধ্যম সম্পর্কে এমন ধারণার উন্নয়নের পেছনে বিশেষ অবদান রাখেন। গণমাধ্যম সংস্কৃতি ভোগবাদের সাথে সরাসরি যুক্ত, তাই একে অনেকে ভোগের সংস্কৃতি বলেও অভিহিত করেন।

## সংজ্ঞা
সংবাদমাধ্যম বিজ্ঞানী এবং জ্ঞানীদের তথ্য সংগ্রহ করে এবং তা সাধারণ মানুষের কাছে উপস্থাপন করে, এবং মানুষকে অবাক করে বা আকর্ষণ করে এমন সব বিষয়কে একটু বেশি গুরুত্ব দিয়ে উপস্থাপনা করে।  উদাহরণস্বরূপ চীনের জায়ান্ট পান্ডা সংবাদমাধ্যমের জন্য দ্রুত জনপ্রিয় সংস্কৃতির একটি অংশ হয়ে উঠেছে।

হানাহ আরেন্দের ১৯৬১ সালের নিবন্ধ "দ্যা ক্রাইসিস ইন কালচার" ()-এ বলেন "বাজার-চালিত গণমাধ্যম বিনোদনের উসিলায় সংস্কৃতি পালটায়"। সুসান সনতাগের মতে, আমাদের সমাজের অধিকাংশ আদর্শ বিনোদন থেকে আসে, যার ফলে অর্থহীন নৃশংস সংবাদ ও বিষয় আশয় আমাদের জন্য এখন স্বাভাবিক হয়ে গেছে।

আলদাইড ও স্নোর মতে, গণমাধ্যম সংস্কৃতি বলতে একটি সংস্কৃতির মধ্যে গণমাধ্যম ক্রমাগত অন্য প্রতিষ্ঠানের (যেমন, রাজনীতি, ধর্ম, খেলাধুলা) উপর প্রভাব বিস্তার করে, যেগুলো গণমাধ্যমের যুক্তির দ্বারা পুনর্গঠিত হয়। ১৯৫০র দশক থেকে জনগনের মতামতকে প্রভাবিত করার অন্যধম মাধ্যম হিশেবে কাজ করে আসছে টেলিভিশন।

## প্রতীকি ভোগ
ভোক্তারা এখন আর শুধু কার্যকারিতা বিবেচনা করে পণ্য ক্রয় করে না, অনেকসময় পণ্যটির প্রতিকী মূল্য বা কার্যকারিতাও তাদের পণ্য ক্রয়ে বাধ্য করে। অন্য শব্দে ক্রেতারা এখন নিজের পরিচয় তৈরী করতে পণ্য ক্রয় করে।

পণ্ডিতরা এ প্রতিকী ভোগকে একটি সামাজিক পুনর্গঠন হিশেবে দেখে। কারণ সমাজের সবাই সমানভাবে কোন পণ্যের প্রতিকী অর্থে বিশ্বাস না করলে, কোন পণ্য কার্যকরীভাবে প্রতিকী অর্থ তৈরী করতে পারে না। বিজ্ঞাপন, টেলিভিশন ও পত্রিকার মাধ্যমে ভোক্তাদের মধ্যে এমন বিশ্বাস তৈরী করা হয়।

## তথ্যসূত্র

## আরও পড়ুন
*ডানকান, ব্যারি (১৯৮৮)। *Mass Media and Popular Culture*। টরোন্টো, ওন্ট.: হারকোর্ট, ব্রেস এন্ড কোম্পানি। কানাডা। 

বিষয়শ্রেণী:গণমাধ্যম
বিষয়শ্রেণী:সংস্কৃতি
বিষয়শ্রেণী:যোগাযোগ মাধ্যম বিদ্যা
বিষয়শ্রেণী:জনপ্রিয় সংস্কৃতি
বিষয়শ্রেণী:গণমাধ্যম সংক্রান্ত আলোচ্য বিষয়
বিষয়শ্রেণী:প্রভাব (সামাজিক ও রাজনৈতিক)
পয়েন্টিং স্টিক

একটি **পয়েন্টিং স্টিক** জয়স্টিকের মতই কাজ করে কিন্তু একে ব্যবহার করা হয় পয়েন্টিং ডিভাইস হিসেবে। এর সাথে টাচপ্যাড বা ট্র্যাকবল থাকে এবং এটি সাধারণত কম্পিউটার কিবোর্ডের উপর বসানো হয়। পয়েন্টিং স্টিকটি নিয়ন্ত্রণ করে কার্সর যা দিয়ে বিভিন্ন কাজ করা যায় মাউসের মতই।

পয়েন্টিং স্টিক কাজ করে শক্তি প্রয়োগের হার শনাক্তকরণের মাধ্যমে যা শনাক্ত করতে ব্যবহার করা হয় রিসিন্টিভ স্ট্রেইন গজ। আঙ্গুলের সাহায্যে পয়েন্টিং স্টিকটিকে বিভিন্ন দিকে পরিচালন করা যায়। কার্সর কিরকম গতিতে স্থানান্তর হবে তার নির্ভর করে পয়েন্টিং স্টিকের উপর কতটুকু চাপ প্রয়োগ করা হয়েছে তার উপর। চাপ প্রয়োগ ও কার্সরের গতি কম্পিউটারে পরিবর্তন করা যায় যেমনটি মাউসের বেলায় করা হয়।

একটি কিউট্রি কি-বোর্ডে স্টিকটি বসানো হয় "জি", "এইচ" এবং "বি" অক্ষরের কি'র মাঝখানে আর এর সাথে ব্যবহৃত মাউস বাটন বসানে হয় স্পেসবারের নিচে। মাউস বাটনগুলো ডানহাতে বা বামহাতে ব্যবহার করা হয় যেহেতু সেগুলো কিবোর্ডে রাখা আঙ্গুলের কাছেই থাকে। তোশিবা'র লিব্রেটো, সনি'র ভায়ো ইউএক্সের মত ছোট আকারের ল্যাপটপগুলোতে পয়েন্টিং স্টিকগুলো পর্দার কাছে বসাতে দেখা যায়।

## তথ্যসূত্র

## বহিঃসংযোগ
* Pointing stick USB Keyboard Comparison
* How to configure the TrackPoint under Linux
* Notebook input devices put to the age test : the usability of trackpoint and touchpad for middle-aged adults Ergonomics, 2007, vol. 50, no3, pp.&nbsp;426–445
* an OEM supplier for nubs: http://sofpoint.com/ 
* ALPS (manufacturer)
* Synaptics (manufacturer)

বিষয়শ্রেণী:মার্কিন উদ্ভাবন
বিষয়শ্রেণী:পয়েন্টিং ডিভাইস
শরীয়তপুর সরকারি পলিটেকনিক ইনস্টিটিউট

**শরীয়তপুর সরকারি পলিটেকনিক ইনস্টিটিউট** বাংলাদেশের একটি পলিটেকনিক ইনস্টিটিউট। 

## অবস্থান
ঢাকা থেকে মাত্র ৭০ কি.মি দক্ষিণে শরীয়তপুর জেলার পালং থানাধীন রুদ্রকর ইউনিয়নের বুড়িরহাটে খুলনা-চট্টগ্রাম মহাসড়কের পাশে এর অবস্থান।

## যোগাযোগ ব্যবস্থা
বাংলাদেশের যে কোন জেলা থেকে বাস সার্ভিসে শরীয়তপুর শহরে এসে বাস বা অটোরিক্সা যোগে বুড়িরহাট।

## ইতিহাস
অত্র প্রতিষ্ঠানটি ২০০১ সালে ২.০২ একর জমির উপর প্রতিষ্ঠিত হয়। ২০০৫ সালে ৪৬ জন শিক্ষার্থী নিয়ে ইলেক্ট্রনিক্স বিভাগে এর প্রথম ক্লাস শুরু হয়। ধাপে ধাপে এতে কম্পিউটার, টেলিকমিউনিকেশন, এবং ইনস্ট্রুমেন্টেশন এ্যান্ড প্রসেস কন্ট্রোল টেকনোলজি যুক্ত হয়। প্রথম ভারপ্রাপ্ত অধ্যক্ষ মীর মোস্তাক মাহমুদ এবং ১২ জন তরুন মেধাবী শিক্ষকদের পদচারনায় যাত্রা শুরু হয় এই প্রতিষ্ঠানটির।

## ক্যাম্পাস
ক্যাম্পাসটি প্রায় ২.০২ একর জায়গার উপরে প্রতিষ্ঠিত। আরো ৮.২৪ একর জমি অধিগ্রহণ করে নতুন একাডেমিক ভবন করার পরিকল্পনা আছে।

;অবকাঠামো-সমূহ:
# প্রশাসনিক ভবন - ১ টি (পাঁচ তলা)
# একাডেমিক ভবন -১ টি (পাঁচ তলা)
# ওয়ার্কশপ ভবন -২ টি (দুই তলা)
# অধ্যক্ষের বাসভবন -১ টি (দুই তলা)
# স্টাফ কোয়ার্টার - ১ টি  (দুই তলা)
# পাম্প- হাউজ - ১ টি
# সাব-স্টেশন - ১ টি
# সাইকেল গ্যারেজ - ১ টি

;টেকনোলজি সমূহ:
#ইলেকট্রিক্যাল (২য় তলা)
# ইলেকট্রনিক্স (৪র্থ তলা)
# কম্পিউটার (৩য় তলা)
# টেলিকমিউনিকেশন (৫ম তলা)

;ল্যাব সমূহ:
# ইলেকট্রনিক্স ল্যাব- ২ টি
# কম্পিউটার ল্যাব- ৪  টি
# ইলেকট্রিক্যাল ল্যাব ২ টি
# টেলিকমিউনিকেশন ল্যাব- ১ টি
# বেসিক ল্যাব- ১ টি
# ফিজিক্স ল্যাব- ১ টি
# ক্যামিস্ট্রি ল্যাব- ১ টি
# ড্রয়িং ল্যাব- ১ টি

;অন্যান্য:
# পাঠাগার
# অডিটরিয়াম
# প্রার্থনালয়

## ভর্তি-কার্যক্রম
বাংলাদেশ শিক্ষা মন্ত্রনালয়ের অধীনে বাংলাদেশ কারিগরি শিক্ষা অধিদপ্তর-এর আওতায় বাংলাদেশ কারিগরি শিক্ষা বোর্ডে একযোগে সারা বাংলাদেশের সরকারী ও বেসরকারী পলিটেকনিক সমূহে ভর্তি আহবান করে থাকে। সাধারনত এস.এস.সি পরীক্ষার রেজাল্ট প্রকাশের পনের দিন থেকে এক মাসের মধ্যেই বোর্ডের নিজস্ব ওয়েভ সাইটের মাধ্যমে এ কার্যক্রম পরিচালনা করে থাকে। এস.এস.সি পরীক্ষায় উত্তৃর্ণ যে কোন বিভাগের শিক্ষার্থীগন ন্যূনতম জিপিএ-৩.৫০ পেলেই অাবেদনের যোগ্য বলে বিবেচিত।

## বিভাগ সমূহ

*  কম্পিউটার ডিপার্টমেন্ট 
* ইলেক্ট্রনিক্স ডিপার্টমেন্ট 
*
* টেলিকমিউনিকেশন ডিপার্টমেন্ট 
*ইলেকট্রিক্যাল ডিপার্টমেন্ট 
* নন-টেক
* প্রশাসনিক

## ছাত্রাবাস
বাংলাদেশের বিভিন্ন জেলার ছাত্রছাত্রী এই প্রতিষ্ঠানে পড়াশোনা করে। কিন্তু কোন ছাত্রাবাস নেই। তবে নতুন করে ৮.০২ একর জমি অধিগ্রহণের মাধ্যমে ছাত্রাবাস নির্মাণের পরিকল্পনা আছে।এবং ইনস্টিটিউট এর আশে পাশে প্রচুর ছাত্রাবাস আছে।যেখানে বাইরে থেকে আগত ছাত্ররা থাকতে পারবে।

## বাংলাদেশ স্কাউটস রোভার অঞ্চল
* রোভার ইউনিট, শরীয়তপুর সরকারি পলিটেকনিক ইনস্টিটিউট

## তথ্যসূত্র

https://www.facebook.com/groups/1377161122529737/?ref=share

## বহিঃসংযোগ
* অফিসিয়াল ওয়েবসাইট  

বিষয়শ্রেণী:ঢাকা বিভাগের পলিটেকনিক ইনস্টিটিউট
বিষয়শ্রেণী:বাংলাদেশের সরকারি পলিটেকনিক ইনস্টিটিউট
বিষয়শ্রেণী:২০০১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:শরীয়তপুর জেলার শিক্ষাপ্রতিষ্ঠান
গফরগাঁও রেলওয়ে স্টেশন

**গফরগাঁও রেলওয়ে স্টেশন**  হচ্ছে বাংলাদেশের ময়মনসিংহ বিভাগের ময়মনসিংহ জেলার গফরগাঁও উপজেলায় অবস্থিত একটি রেলওয়ে স্টেশন। এটি ১৮৮৬ সালে চালু হয়। এই স্টেশনে ৭টি আন্তঃনগর ট্রেন তিস্তা এক্সপ্রেস, জামালপুর এক্সপ্রেস, অগ্নিবীণা এক্সপ্রেস, মোহনগঞ্জ এক্সপ্রেস, যমুনা এক্সপ্রেস, ব্রহ্মপুত্র এক্সপ্রেস ও হাওর এক্সপ্রেস যাত্রাবিরতি করে। এছাড়া আরো ৫টি লোকাল ট্রেনসহ মোট ১২টি ট্রেন অর্থাৎ যাত্রাপথের সবগুলো ট্রেন গফরগাঁও স্টেশনে যাত্রাবিরতি করে। 

## চিত্রশালা

Gafargaon Railroad.jpg|গফরগাঁও স্টেশন
Gafargaon railway station nameplate.JPG|গফরগাঁও স্টেশন


## তথ্যসূত্র

## বহিঃসংযোগ
* 

বিষয়শ্রেণী:ময়মনসিংহ জেলার রেলওয়ে স্টেশন
বিষয়শ্রেণী:গফরগাঁও উপজেলা
২০১৮ আইসিসি নারী বিশ্ব টুয়েন্টি২০

**২০১৮ আইসিসি মহিলা বিশ্ব টুয়েন্টি২০** হচ্ছে ২০১৮-১৯ ক্রিকেট মৌসুমের আইসিসি কর্তৃক পরিচালিত আন্তর্জাতিক টোয়েন্টি২০ ক্রিকেট প্রতিযোগিতা যেটি ওয়েস্ট ইন্ডিজে ২ মার্চ থেকে শুরু হয়ে ২৫ মার্চ ২০১৮ তারিখ পর্যন্ত অনুষ্ঠিত হতে যাচ্ছে। এটি হতে যাচ্ছে আইসিসি মহিলা টি২০ বিশ্বকাপ এর ৬ষ্ঠ সংস্করণ এবং ওয়েস্ট ইন্ডিজ কর্তৃক আয়োজিত ২য় আসর (২০১০ সালের পর)। আন্তর্জাতিক ক্রিকেট কাউন্সিল (আইসিসি) এর ২০১৩ সালের বার্ষিক অধিবেশনে ওয়েস্ট ইন্ডিজ ক্রিকেট বোর্ড কে প্রতিযোগিতাটি আয়োজন করার দায়িত্বভার ন্যস্ত করা হয়। ২০১৫ সালের জানুয়ারীতে আইসিসির বোর্ড মিটিংয়ে প্রতিযোগিতার তারিখ নিশ্চিত করা হয়।

## দল সমূহ
৮টি স্বয়ংক্রিয়ভাবে প্রতিযোগিতার যোগ্যতা অর্জন করে এবং তাদের বাছাইপর্ব প্রতিযোগিতার মাধ্যমে দুটি দল এসে যুক্ত হয়।

## মাঠসমূহ
জানুয়ারী ২০১৮, আইসিসি খেলা অনুষ্ঠিত হওয়ার জন্য তিনটি মাঠের ঘোষণা করে:




## আম্পায়ারগণ
২৫ অক্টোবর ২০১৮, আইসিসি প্রতিযোগিতাটি পরিচালনার জন্য কর্মকর্তাদের নিয়োগ করে। ১২ সদস্যের আম্পায়ারগণের সাথে রিচি রিচার্ডসন এবং গ্রেইম লেব্রয় নাম ও যুক্ত করা হয় ম্যাচ রেফারি হিসাবে।

* গ্রিগোরি ব্রেদওয়েট
* কিম কটন
* শন জর্জ
* ওয়েন নাইটস
* নিতিন মেনন
* স্যাম নোগজস্কি

* ক্লেয়ার পোলোসাক
* আহসান রাজা
* সু রেডফার্ন
* ল্যাংটন রুসেরে
* শরফুদ্দৌলা
* জ্যাকলিন উইলিয়ামস

## গ্রুপ পর্ব
### গ্রুপ এ

----

----

----

----

----

----

----

----

----

### গ্রুপ বি

----

----

----

----

----

----

----

----

----

## সেমি ফাইনাল

----

## ফাইনাল

## পরিসংখ্যান
### সর্বাধিক রান

### সর্বাধিক উইকেট

## তথ্যসূত্র

## বহিঃসংযোগ

বিষয়শ্রেণী:আইসিসি নারী বিশ্ব টুয়েন্টি২০
বিষয়শ্রেণী:২০১৮–১৯ আন্তর্জাতিক ক্রিকেট প্রতিযোগিতা
বিষয়শ্রেণী:২০১৮-এ ওয়েস্ট ইন্ডিয়ান ক্রিকেট
বিষয়শ্রেণী:ওয়েস্ট ইন্ডিজে মহিলা ক্রিকেট
ফাহিমা খাতুন

**ফাহিমা খাতুন** (জন্ম: ২ নভেম্বর, ১৯৯২) বাংলাদেশের বিশিষ্ট প্রমিলা আন্তর্জাতিক ক্রিকেটার। বাংলাদেশ জাতীয় মহিলা ক্রিকেট দলের অন্যতম সদস্য তিনি। মাঝারি সারির ডানহাতি ব্যাটসম্যান হিসেবে খেলে থাকেন। পাশাপাশি লেগ ব্রেক বোলিংয়েও পারদর্শী তিনি। ঘরোয়া ক্রিকেটে বরিশাল বিভাগ ও খুলনা বিভাগে প্রতিনিধিত্ব করছেন। সে ইসলামী বিশ্ববিদ্যালয়, বাংলাদেশ এর আইন বিভাগের শিক্ষার্থী।

## খেলোয়াড়ী জীবন
৮ এপ্রিল, ২০১৩ তারিখে আহমেদাবাদে ভারত দলের বিপক্ষে তার ওডিআই অভিষেক ঘটে। এর পূর্বে ৫ এপ্রিল, ২০১৩ তারিখে একই দলের বিপক্ষে বরোদায় টুয়েন্টি২০ আন্তর্জাতিকে অভিষিক্ত হন তিনি।

১০ ফেব্রুয়ারি, ২০১৬ তারিখে আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে বাংলাদেশ ক্রিকেট বোর্ড কর্তৃক ঘোষিত মহিলা দলে তিনিও অন্যতম সদস্য মনোনীত হন। ১৫ মার্চ, ২০১৬ তারিখে বেঙ্গালুরুতে অনুষ্ঠিত প্রতিযোগিতার উদ্বোধনী খেলায় ভারতের বিপক্ষে ২/৩১ ও ১৪ রান করলেও তার দল ৭২ রানে পরাজিত হয়।

আগস্ট ২০১৯, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য বাংলাদেশের দলীয় স্কোয়াড তালিকায় তার নাম ছিল।

## তথ্যসূত্র

## আরও দেখুন
* খাদিজা তুল কুবরা
* ২০১৬ আইসিসি বিশ্ব টুয়েন্টি২০
* বাংলাদেশ জাতীয় মহিলা ক্রিকেট দল

বিষয়শ্রেণী:মাগুরা জেলার ব্যক্তি
বিষয়শ্রেণী:বাংলাদেশী নারী ক্রিকেটার
বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের নারী একদিনের আন্তর্জাতিক ক্রিকেটার
বিষয়শ্রেণী:বাংলাদেশের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:এশিয়ান গেমসের ক্রিকেটে পদক বিজয়ী
বিষয়শ্রেণী:২০১৪ এশিয়ান গেমসের ক্রিকেটার
বিষয়শ্রেণী:ইসলামী বিশ্ববিদ্যালয়, বাংলাদেশের প্রাক্তন শিক্ষার্থী
বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী
বিষয়শ্রেণী:২০১৪ এশিয়ান গেমসের পদক বিজয়ী
বিষয়শ্রেণী:দক্ষিণ এশীয় গেমসের ক্রিকেটে পদক বিজয়ী
বিষয়শ্রেণী:নারী টুয়েন্টি২০ আন্তর্জাতিকে হ্যাট্রিক লাভকারী
বিষয়শ্রেণী:এশিয়ান গেমসে রৌপ্যপদক বিজয়ী বাংলাদেশী
বিষয়শ্রেণী:২০২২ এশিয়ান গেমসের পদক বিজয়ী
বিষয়শ্রেণী:খুলনা বিভাগ থেকে আগত ক্রিকেটার
বিষয়শ্রেণী:২০২২ এশিয়ান গেমসের ক্রিকেটার
বিষয়শ্রেণী:এশিয়ান গেমসে ব্রোঞ্জপদক বিজয়ী বাংলাদেশী
বিদার সালতানাত

**বিদার সালতানাত** ছিল মধ্যযুগে ভারতের দক্ষিণাত্য সালতানাতের অন্যতম।

## ইতিহাস
১৪৯২ সালে কাসিম বারিদ এই সালতানাত প্রতিষ্ঠা করেছিলেন যিনি প্রাক্তন তুর্কি দাস ছিলেন। তিনি জর্জিয়া থেকে আগত একজন তুর্কি। তিনি বাহমানি সুলতান তৃতীয় মুহাম্মদ শাহর অধীনে চাকরিতে যোগ দেন। *সার-নওবাত* হিসেবে তিনি পেশাজীবন শুরু করেছিলেন। পরে তিনি *মীর-জুমলা* (প্রধানমন্ত্রী) হন। মাহমুদ শাহ বাহমানির রাজত্বকালে তিনিই কার্যত শাসক ছিলেন। ১৫০৪ সালে তিনি মারা যাওয়ার পর তার পুত্র আমির বারিদ প্রধানমন্ত্রী হন এবং বাহমানি সালতানাতের প্রশাসনিক নিয়ন্ত্রণ লাভ করেন। ১৫১৮ সালে মাহমুদ শাহ বাহমানি মারা যাওয়ার পর চারজন সুলতান একের পর এক ক্ষমতায় বসেন। কিন্তু তারা সকলেই আমির বারিদের হাতের পুতুলের মত ছিলেন। শেষ বাহমানি সুলতান কলিমুল্লাহ ১৫২৭ সালে বিদার পালিয়ে যান। এরপর আমির বারিদ কার্য‌করভাবে স্বাধীন হন। কিন্তু তিনি রাজকীয় উপাধি ধারণ করেননি।

১৫৪২ সালে তার পুত্র আলি বারিদ তার উত্তরসুরি হন। আলি বারিদ প্রথম *শাহ* উপাধি ধারণ করেছিলেন। বিজয়নগর সাম্রাজ্যের বিরুদ্ধে তালিকোটের যুদ্ধে তিনি দক্ষিণাত্যের অন্যান্য সুলতানদেরকে তার সাথে যুক্ত করেছিলেন। ১৫৮০ সালে তিনি মারা যাওয়ার পর ইবরাহিম বারিদ শাসক হন। ১৫৮৭ সালে ইবরাহিম বারিদের মৃত্যুর পর তার ছোট ভাই দ্বিতীয় কাসিম বারিদ শাসক হন। ১৫৯১ সালে দ্বিতীয় কাসিম বারিদ মারা যান, এরপর তার শিশুপুত্র দ্বিতীয় আলি বারিদ তার উত্তরসুরি হন। দ্বিতীয় আলি বারিদের এক আত্মীয় দ্বিতীয় আমির বারিদ তাকে শীঘ্রই ক্ষমতাচ্যুত করেছিলেন। ১৬০১ সালে দ্বিতীয় আমির বারিদের এক আত্মীয় মীর্জা আলি বারিদ তাকে ক্ষমতাচ্যুত করেন। ১৬০৯ সালে শেষ শাসক তৃতীয় আমির বারিদ তার উত্তরসুরি হন। তিনি ১৬১৬ সালে মুঘলদের বিরুদ্ধে লড়াই করেছেন। ১৬১৯ সালে তিনি বিজাপুরের সুলতান দ্বিতীয় ইবরাহিম আদিল শাহর কাছে পরাজিত হন। বিজাপুর সালতানাতের সাথে বিদার একীভূত হয়। তৃতীয় আমির বারিদ এবং তার পুত্রদের বিজাপুর নিয়ে আসা হয় এবং তাদেরকে নজরদারির মধ্যে রাখা হয়।

## স্থাপত্য

চিত্র:Gateway to Fort.jpg|বিদার দুর্গে‌র ফটক।
চিত্র:Entrance to the Bidar Fort.JPG|প্রবেশপথের নিকটে বিদার দুর্গ।
চিত্র:Frescoed calligraphy.jpg|ক্যালিগ্রাফি
চিত্র:Arches Arches everywhere.jpg|দুর্গের ধনুকাকৃতির পথ।
চিত্র:Front view of Bidar Madrasa.jpg|বিদার মাদ্রাসার সম্মুখভাগ।
চিত্র:Chaukhandi bidar.jpg|আশতুর সমাধি।
চিত্র:BIADR FORT (inside view garden).jpg|বিদার দুর্গের অভ্যন্তর।
চিত্র:Fort Garden bidar.jpg|বিদার দুর্গের বাগান
চিত্র:Barid Shahi 05.jpg|বারিদ শাহি পার্কে শাসকদের সমাধি
চিত্র:Barid Shahi 04.jpg|বারিদ শাহি পার্কে শাসকদের সমাধি
চিত্র:Barid Shahi 03.jpg|বারিদ শাহি পার্কে সমাধি
চিত্র:Bidar-Fort-Large-Gun.png|বিদার দুর্গে বৃহদাকার কামান।


## শাসক
* প্রথম কাসিম বারিদ ১৪৮৯ – ১৫০৪
* প্রথম আমির বারিদ ১৫০৪ – ১৫৪২
* প্রথম আলি বারিদ শাহ ১৫৪২ – ১৫৮০
* ইবরাহিম বারিদ শাহ ১৫৮০ – ১৫৮৭
* দ্বিতীয় কাসিম বারিদ শাহ ১৫৮৭ – ১৫৯১
* দ্বিতীয় আলি বারিদ শাহ ১৫৯১
* দ্বিতীয় আমির বারিদ শাহ ১৫৯১ – ১৬০১
* তৃতীয় মীর্জা আলি বারিদ শাহ ১৬০১ – ১৬০৯
* তৃতীয় আমির বারিদ শাহ ১৬০৯ – ১৬১৯

## আরও দেখুন
*শিয়া মুসলিম রাজবংশের তালিকা
*তুর্কি রাজবংশ ও রাষ্ট্রের তালিকা
*তালিকোটের যুদ্ধ

## তথ্যসূত্র

বিষয়শ্রেণী:শিয়া মুসলিম রাজবংশ
বিষয়শ্রেণী:ঐতিহাসিক তুর্কি রাষ্ট্র
বিষয়শ্রেণী:দক্ষিণাত্যের সালতানাত
বিষয়শ্রেণী:ভারতীয় উপমহাদেশে মুসলিম শাসন
বিষয়শ্রেণী:প্রাক্তন সালতানাত
বিষয়শ্রেণী:সুন্নি মুসলিম রাজবংশ
আইয়ুব আলী

**আবুল খায়ের মুহম্মদ আইয়ুব আলী** (১৮৮৭ - ১৯৯৫) ছিলেন একজন বাংলাদেশি শিক্ষাবিদ। ১৯৭৬ সালে তিনি বাংলাদেশ সরকার কর্তৃক একুশে পদক লাভ করেন।

## প্রারম্ভিক জীবন ও শিক্ষা
আইয়ুব আলী পিরোজপুর জেলায় তেলিখালী গ্রামে জন্মগ্রহণ করেন। তার পিতার নাম মৌলভি আবদুল ওয়াহেদ ও মাতার নাম আবিদা খাতুন। ১৯৪৩ ও ১৯৪৪ সালে তিনি ঢাকা বিশ্ববিদ্যালয় থেকে ইসলামিক স্টাডিজে যথাক্রমে বিএ অনার্স ও এমএ ডিগ্রী লাভ করেন। ১৯৫০ সালে তিনি একই বিশ্ববিদ্যালয় থেকে ফার্সি ভাষায় এমএ ডিগ্রীও লাভ করেন। তিনি কায়রোর আল-আজাহার বিশ্ববিদ্যালয় থেকে ১৯৫৩ সালে আলামিয়া ডিপ্লোমা ও ১৯৫৫ সালে পিএইচডি ডিগ্রী লাভ করেন।

## কর্মজীবন
১৯৪৪ সালে আইয়ুব আলী ঢাকা কলেজে প্রভাষক হিসেবে যোগদান করেন। ১৯৫৮ থেকে ১৯৬৯ সাল পর্যন্ত তিনি রাজশাহী মাদ্রাসার অধ্যক্ষ হিসেবে দায়িত্ব পালন করেন। তিনি ১৯৪৪ সালে সরকারি শিক্ষা অধিদপ্তরের অধীনে লেকচারার হিসেবে ঢাকা কলেজে যোগ দেন। তিনি রাজশাহী মাদ্রাসা (১৯৫৮-১৯৬৯), সিলেট সরকারি আলিয়া মাদ্রাসা (১৯৭০-১৯৭৩) ও ঢাকা আলিয়া মাদ্রাসার (১৯৭৩-১৯৭৯) অধ্যক্ষের দায়িত্ব পালন করেন।

## গ্রন্থ
* হিস্ট্রি অব ট্র্যাডিশনাল ইসলামিক এডুকেশন ইন বাংলাদেশ (*বাংলাদেশে ঐতিহ্যবাহী ইসলামী শিক্ষার ইতিহাস*)

## তথ্যসূত্র

## বহিঃসংযোগ

বিষয়শ্রেণী:১৮৮৭-এ জন্ম
বিষয়শ্রেণী:১৯৯৫-এ মৃত্যু
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা কলেজের শিক্ষক
বিষয়শ্রেণী:শিক্ষা ও গবেষণায় একুশে পদক বিজয়ী
বিষয়শ্রেণী:ভান্ডারিয়া উপজেলার ব্যক্তি
বিষয়শ্রেণী:আল-আজহার বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সিলেট সরকারি আলিয়া মাদ্রাসার অধ্যক্ষ
বিষয়শ্রেণী:সরকারি মাদ্রাসা-ই-আলিয়া, ঢাকার অধ্যক্ষ
বিষয়শ্রেণী:বাঙালি লেখক
বিষয়শ্রেণী:রাজশাহী মাদ্রাসা
বিষয়শ্রেণী:সরকারি মাদ্রাসা-ই-আলিয়া, ঢাকার শিক্ষক
বিষয়শ্রেণী:বরিশাল বিভাগের ওলামা
বিষয়শ্রেণী:১৯১৯-এ জন্ম
বিষয়শ্রেণী:সিলেট সরকারি আলিয়া মাদ্রাসার শিক্ষক
বিষয়শ্রেণী:বাংলাদেশী সুন্নি মুসলিম পণ্ডিত
বিষয়শ্রেণী:মাতুরিদি ব্যক্তি
বিষয়শ্রেণী:বরিশাল বিভাগের শিক্ষায়তনিক
আন্তর্জাতিক ক্রিকেটে ডোনাল্ড ব্র্যাডম্যানের শতরানের তালিকা

[থাম্ব|ডানে_উপরে|[ডোনাল্ড ব্র্যাডম্যান ১৯৩৭ সালে ইংল্যান্ডের বিপক্ষে ২৭০ রান তোলেন যা সর্বকালের সেরা টেস্ট ইনিংসরূপে বিবেচিত।|alt=Black and white image of a man in cap and white cricket kit with batting pads and gloves on, walking onto a cricket ground. A number of spectators are in the background behind a fence.]]

বিখ্যাত অস্ট্রেলীয় ক্রিকেটার স্যার ডন ব্র্যাডম্যানকে প্রায়শঃই সর্বকালের সেরা ব্যাটসম্যান হিসেবে ডাকা হয়। ১৯২৮ থেকে ১৯৪৮ সাল পর্যন্ত তিনি আন্তর্জাতিক ক্রিকেটে সর্বমোট ২৯টি টেস্ট শতক হাঁকিয়েছেন। ঐ সময়কালে সংঘটিত দ্বিতীয় বিশ্বযুদ্ধ ও ভগ্ন স্বাস্থ্যের কারণে ১৯৪০ থেকে ১৯৪৬ সাল পর্যন্ত ক্রিকেট খেলতে পারেননি তিনি। ১৯৩৬-৩৭ মৌসুমে অস্ট্রেলিয়া দলের অধিনায়কের দায়িত্ব পালন করেছেন তিনি। অধিনায়ক থাকা অবস্থাতেও চৌদ্দটি সেঞ্চুরি করেছেন তিনি। একমাত্র ব্যাটসম্যান হিসেবে সর্বাধিক বারোবার নিজের নামের পাশে দ্বি-শতক লিখেয়েছেন তিনি। প্রথম ব্যাটসম্যান হিসেবে দুইবার টেস্টে ত্রি-শতক হাঁকিয়েছিলেন। পরবর্তীকালে ব্রায়ান লারা, বীরেন্দ্র শেওয়াগ ও ক্রিস গেইল এ কৃতিত্বের অধিকারী হন। ইংল্যান্ডের বিপক্ষে সর্বমোট ১৯টি সেঞ্চুরি করেন যা যে কোন একটি দলের বিপক্ষে সেঞ্চুরি করার বিশ্বরেকর্ড অদ্যাবধি অক্ষত রয়েছে।
১৯৩০ সালের অ্যাশেজ সিরিজে তিনি তাঁর প্রথম ত্রি-শতক (৩৩৪) হাঁকান। তন্মধ্যে ১১ জুলাই ১৯৩০ তারিখেই করেছিলেন ৩০৯ রান যা অদ্যাবধি একদিনে কোন ব্যাটসম্যানের সংগৃহীত সর্বোচ্চ রানের রেকর্ড। এছাড়াও ১৯৩৩ সালে ওয়ালি হ্যামন্ড ৩৩৬ রান করার পূর্ব-পর্যন্ত সর্বোচ্চ টেস্ট রানরূপে পরিচিত ছিল। এরপর ১৯৩৮ সালে ৩৬৪ রান করে হ্যামন্ডের রানের রেকর্ড ভাঙ্গলে ১৯৫৮ সালে গারফিল্ড সোবার্স অপরাজিত ৩৬৫ রান তোলেন। পরবর্তীকালে ২০০৪ সালে ব্রায়ান লারা ৪০০ রান করেন। একই সিরিজে ব্র্যাডম্যান আরও একটি সেঞ্চুরিসহ আরও দুইটি দ্বি-শতক করে সর্বমোট ৭ ইনিংসে ৯৭৪ রান তোলেন যা কোন একটি সিরিজে একজন ব্যাটসম্যানের সর্বোচ্চ রান সংগ্রহ। ১৯৩৭ সালে সর্দি-কাশিতে আক্রান্ত হবার ফলে ব্যাটিংয়ের অবস্থানে পরিবর্তন ঘটিয়ে সাত নম্বরে নামেন ও ২৭০ রান তুলে ইংল্যান্ডের বিপক্ষে দলের জয়ে ভূমিকা রাখেন।  ২০০১ সালে উইজডেন ক্রিকেটার্স অ্যালমেনাক তাঁর এ ইনিংসটিকে সর্বকালের সেরা টেস্ট ইনিংসরূপে ঘোষণা করে। এছাড়াও ৭ নম্বরে ব্যাটিংয়ে নেমে যে-কোন ব্যাটসম্যানের তুলনায় সেরা। তাস্বত্ত্বেও ১৯৩৪ সালে পাঁচ নম্বরে অবস্থান করে ইংল্যান্ডের বিপক্ষে সর্বোচ্চ ৩০৪ রান তোলেন। 

১৯৪৮ সালে অবসরগ্রহণের পূর্ব-পর্যন্ত আশি ইনিংসে ২৯টি সেঞ্চুরি হাঁকান। সর্বমোট ৬৯৯৬ রানের মধ্যে ৫৩৯৩ রানই এসেছে ২৯টি সেঞ্চুরি থেকে। ইনিংসপ্রতি তাঁর সেঞ্চুরির হার ছিল ৩৬.২৫%। এরফলে তাঁর খেলোয়াড়ী জীবনে ব্যাটিং গড় দাঁড়ায় ৯৯.৯৪। অন্যদিকে, কোন ব্যাটসম্যানই ৬১ গড়ের কোটায় পৌঁছুতে সক্ষমতা প্রদর্শন করতে পারেননি। চূড়ান্ত ইনিংসে আর মাত্র ৪ রান তুলতে পারলেই তাঁর ব্যাটিং গড় ১০০ হতে পারতো।

## নির্দেশিকা

## টেস্ট ক্রিকেট শতকসমূহ

## পাদটীকা

## তথ্যসূত্র

## বহিঃসংযোগ

* Player profile of Bradman at Cricinfo

বিষয়শ্রেণী:ডোনাল্ড ব্র্যাডম্যান
বিষয়শ্রেণী:অস্ট্রেলীয় ক্রিকেট তালিকা
বিষয়শ্রেণী:খেলোয়াড় অনুযায়ী আন্তর্জাতিক ক্রিকেট সেঞ্চুরির তালিকা
সিগুর্নি উইভার

**সিগুর্নি উইভার** (জন্ম **সুসান আলেক্সান্ড্রা উইভার**, অক্টোবর ৮,১৯৪৯) একজন মার্কিন অভিনেত্রী।  তিনি ১৯৭৯ সালের “অ্যালিয়েন” চলচ্চিত্রে এলেন রিপলি চরিত্রের মাধ্যমে জনপ্রিয়তা লাভ করেন। পরবর্তিতে তিনি তিনটি সিক্যুয়েল : “অ্যালিয়েনস” (১৯৮৬), “অ্যালিয়েনস ৩” (১৯৯২) এবং “অ্যালিয়েন:রিজারেকশনস” (১৯৯৭) এ চরিত্রটির পুনরাবৃত্তি করেন। এছাড়াও তিনি ব্যবসাসফল চলচ্চিত্র “ঘোস্টবাস্টার” (১৯৮৪), ঘোস্টবাস্টার ২ (১৯৮৯) এবং অ্যাভাটার চলচ্চিত্রে অভিনয়ের মাধ্যমে পরিচিতি লাভ করেছেন।

## তথ্যসূত্র

বিষয়শ্রেণী:১৯৪৯-এ জন্ম
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:আপার ইস্ট সাইডের ব্যক্তি
বিষয়শ্রেণী:ম্যানহাটনের ব্যক্তি
বিষয়শ্রেণী:ব্রিটিশ বংশোদ্ভূত অভিনেত্রী
বিষয়শ্রেণী:ব্রিয়ার্লি স্কুলের প্রাক্তন শিক্ষার্থী
বিষয়শ্রেণী:স্কটিশ-আইরিশ বংশোদ্ভূত মার্কিন ব্যক্তি
বিষয়শ্রেণী:ওলন্দাজ বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি

বিষয়শ্রেণী:মার্কিন পরিবেশবাদী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:অডিওবই পাঠক
বিষয়শ্রেণী:শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেত্রী - নাট্য চলচ্চিত্র) বিজয়ী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী
আভা আলম

**আভা আলম** (১৯৪৭ - ১৯৭৬) ছিলেন একজন বাংলাদেশি ধ্রুপদি সঙ্গীতশিল্পী ও সঙ্গীত শিক্ষিকা। সঙ্গীতে বিশেষ অবদানের স্বীকৃতিস্বরূপ তিনি ১৯৭৮ খ্রিষ্টাব্দে বাংলাদেশ সরকার কর্তৃক মরণোত্তর একুশে পদকে ভূষিত হন।

## প্রারম্ভিক ও কর্মজীবন
১৯৪৭ খ্রিষ্টাব্দের ২৬ ডিসেম্বর মাদারীপুর জেলা শহরে আভা আলম জন্ম গ্রহণ করেন। তার পিতার নাম হরিপদ দে। তার প্রকৃত নাম আভা দে। ১৯৬৪ খ্রিষ্টাব্দে গুনীব্যক্তিত্ব তরিকুল আলমের সাথে বিবাহ বন্ধনে আবদ্ধ হন এবং আভা আলম নামে পরিচিতি লাভ করেন।

আভা কিশোর বয়সে মিঠুন দে এবং তার পিতার নিকট থেকে সঙ্গীতের জ্ঞান অর্জন করেন। তিনি যখন অষ্টম শ্রনীর ছাত্রী ১৯৫৯ খ্রিষ্টাব্দে থেকে তৎকালীন রেডিও পাকিস্তানের ঢাকা কেন্দ্র থেকে সঙ্গীত পরিবেশন শুরু করেন। ঢাকায় টেলিভিশন সার্ভিস চালু হলে তিনি টিভিতে উচ্চাঙ্গ সঙ্গীত পরিবেশন করে বিপুল প্রশংসা আর্জন করেন। স্বামীর চাকরির সুবাদে বিভিন্ন সময়ে তিনি করাচি, রাওয়ালপিন্ডি, হায়দ্রাবাদ বিভিন্ন স্থানে সঙ্গীত পরিবেশন করে বিপুল খ্যাতি অর্জন করেন। তিনি লাহোর ও করাচির  বেতার এবং টেলিভিশনেও তিনি সঙ্গীত পরিবেশন করেছেন। সেখানে থাকাকালে তিনি ওস্তাদ আজহার মজিদের নিকট শাস্ত্রীয় সঙ্গীতে দীক্ষা লাভ করেন। ঐ সময়ে পাকিস্তানের সঙ্গীত সম্রাজ্ঞী রোশন আরা বেগমের সান্নিধ্যও লাভ করেন। নিখিল পাকিস্তান সঙ্গীত সম্মেলনে অংশগ্রহণ করে একঘণ্টা ব্যাপী "*পুরিয়া ধানেশ্রী*" রাগ সঙ্গীত পরিবেশন করে উপস্থিত সকল শ্রতাদের বিস্ময়াভিভূত করেছিলেন।

তিনি আতিক সঙ্গীত একাডেমির অধ্যক্ষ, সেনানিবাস সঙ্গীত একাডেমির সহ-অধ্যক্ষ এবং ঢাকা বিশ্ববিদ্যালয়ের উচ্চাঙ্গ সঙ্গীত পরীক্ষার অন্যতম পরিক্ষক ছিলেন।

## মৃত্যু
১৯৭৬ খ্রিষ্টাব্দের ২১ নভেম্বর তার অকাল মৃত্যু ঘটে।

## পুরস্কার
* একুশে পদক (১৯৭৮)

## তথ্যসূত্র

বিষয়শ্রেণী:১৯৪৭-এ জন্ম
বিষয়শ্রেণী:১৯৭৬-এ মৃত্যু
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:মাদারীপুর জেলার ব্যক্তি
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:২০শ শতাব্দীর বাংলাদেশী গায়িকা
অশোক পতি

**অশোক পতি** () ওড়িয়া ও ভারতীয় বাংলা চলচ্চিত্রের একজন সফল পরিচালক।

## চলচ্চিত্র
* *[[আশিকি]]* (২০১৫)
* *[[সুপার মিছুয়া]]* (২০১৫)
* *[[আমি শুধু চেয়েছি তোমায়]]* (২০১৪)
* *[[খিলাড়ি (২০১৩ চলচ্চিত্র)|খিলাড়ি]]* (২০১৩)
* *[[শপথ]]* (২০১২)
* *[[দোস্তি]]* (২০১১)
* *[[লোফর]]* (২০১১)
* *[[সঞ্জু আউ সঞ্জনা]]* (২০১০)
* *[[ড্রিম র্গাল]]* (২০০৯)
* *[[প্রেম রোগী]]* (২০০৯)
* *[[নন্দীনি আই লভ ইউ]]* (২০০৮)
* *[[মতে ত লভ হেলারে]]* (২০০৮)
* *[[মুঁ ততে লভ কুরুছি]]* (২০০৭)
* *[[তু পাইঁ]]* (২০০৭)
* *[[বাজি]]* (২০০১)

## তথ্যসূত্র

## বহিঃসংযোগ
* 
* অশোক পাতি গোমোলো

বিষয়শ্রেণী:জীবিত ব্যক্তি
বিষয়শ্রেণী:১৯৭৬-এ জন্ম
বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:ভারতীয় হিন্দু
বিষয়শ্রেণী:ওড়িয়া চলচ্চিত্র পরিচালক
বিষয়শ্রেণী:বাঙালি চলচ্চিত্র পরিচালক
বিষয়শ্রেণী:ভারতীয় পুরুষ চিত্রনাট্যকার
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
হলদিয়া পেট্রোকেমিক্যালস

**হলদিয়া পেট্রোকেমিক্যালস** হল হলদিয়ায় অবস্থিত একটি বৃহত্তম পেট্রোকেমিক্যালস কমপ্লেক্স।এটি ভারতের দ্বিতীয় বৃহত্তম পেট্রোকেমিক্যালস কারখানা।
## ইতিহাস
১৯৯৪ সালে টাটা গোষ্ঠী ,চ্যাটার্জি গোষ্ঠী,ইন্ডিয়ান ওয়েল ও পশ্চিমবঙ্গ সরকারের মধ্যে চুক্তি হয় এবং হলদিয়া পেট্রোকেমিক্যালসের নির্মাণ শুরু হয়।২০০১ সালে হলদিয়া পেট্রোকেমিক্যালস প্রথম উৎপাদন শুরু করে।
## উৎপাদিত দ্রব্য ও উৎপাদন ক্ষমতা
এটি একটি ন্যাপথা ভিত্তিক পেট্রোকেমিক্যালস।এই কারখানাটিতে ৭,০০,০০০ টিপিএ পলিইথিলিন উৎপাদিত হয় যা পূর্ব ভারত এর ৭০% ও সমগ্র ভারত এর ৩০% চাহিদা পূর্ন করে।এছাড়া এখানে প্রায় ৩,৫০,০০০ টিপিএ পলিথিন উৎপাদিত হয়। এখানে উৎপাদিত প্রধান দ্রব্যগুলি হল-
* পলিইথিলিন
*পলিথিন (কম ও বেশি ঘনত্ব যুক্ত)
*বেঞ্জিন
*সি৪ (C4) হাইড্রোকার্বন 
প্রভৃতি।
## রপ্তানি
হলদিয়া পেট্রোকেমিক্যালসে উৎপাদিত দ্রব্যের গুণগত মান খুবই ভাল।ফলে এখানে উৎপাদিত দ্রব্যের চাহিদা রয়েছে দেশে ও দেশের বাইরে।এখান থেকে ইউরোপ,দক্ষিণ পূর্ব এশিয়া,যুক্তরাষ্ট্র,চিন এ পণ্য রপ্তানি করা হয়।
## আরও দেখুন
* হলদিয়া তৈল শোধনাগার

## তথ্যসূত্র

Haldia Petrochemicals হলদিয়া পেট্রোক্যমিকাল লিমিটেড। ০৬-১২-২০১১

office website

বিষয়শ্রেণী:ভারতের শিল্প
বিষয়শ্রেণী:ভারতের পেট্রোক্যমিকাল কম্পানি
বিষয়শ্রেণী:১৯৮৫-এ পশ্চিমবঙ্গে প্রতিষ্ঠিত
বিষয়শ্রেণী:১৯৮৫-এ প্রতিষ্ঠিত ভারতীয় কোম্পানি
বিষয়শ্রেণী:ভারতের তেল ও গ্যাস কোম্পানি
বিষয়শ্রেণী:কলকাতা ভিত্তিক কোম্পানি
নাতালিয়া কৌর

**নাতালিয়া কৌর** (জন্ম **নাতালিয়া পিনহেরিও ফিলিপে মার্তিন্স** আগস্ট ১৪, ১৯৯০) একজন ব্রাজিলীয় মডেল এবং অভিনেত্রী যিনি মূলত ভারতীয় চলচ্চিত্রে কাজ করেন। চলচ্চিত্রের পাশাপাশি তিনি টেলিভিশন বিজ্ঞাপনেও কাজ করেছেন।

## প্রাথমিক জীবন
নাতালিয়া পিনহেরিও ফিলিপে মার্তিন্স, আগস্ট ১৪, ১৯৯০ সালে ব্রাজিলের রিও দি জেনেরিও শহরে জন্ম নেন। তার মা একজন পর্তুগীজ বংশদ্ভুত এবং বাবা একজন পর্তুগীজ-ভারতীয় (পাঞ্জাবি রাজপূত) বংশদ্ভুত।

কৌর তার ১৪ বছর বয়সে প্রথম মডেল হিসেবে কাজ করছেন। তিনি একজন অপেরা গায়ক হিসেবেও পরিচিত এবং তার পারিবারিক নাম *পিনহেরিও* পরিবর্তন করে *কৌর* নাম ধারণ করেন, কারণ তিনি এ নামটি ভারতীয় গণমাধ্যম উপযোগী ছিল বলে মনে করেন।

## কর্মজীবন
কৌর, ভারতে কাজ করার প্রস্তাব প্রাপ্তির পূর্ব পর্যন্ত ব্রাজিলসহ অন্যান্য দেশে মডেল হিসেবে কাজ করেছিলেন। সেখানে তিনি ২০১২ সালে কিংফিশার ক্যালেন্ডার মডেল হান্ট বিজয়ী হন এবং একই বছর কিংফিশার সুইমসুইট ক্যালেন্ডার সংখ্যায় উপস্থিত হন।

ইন্দ্রজিৎ লঙ্কেশ পরিচালিত *[[Dev Son of Mudde Gowda|দেব সন মুডে গ্যদা]]* কন্নড় চলচ্চিত্রের মাধ্যমে কৌর অভিনয়ে আত্মপ্রকাশ করেন। তবে এই চলচ্চিত্রটির মুক্তির পূর্বেই তিনি তার পরবর্তী রাম গোপাল বর্মা পরিচালিত *[[ডিপার্টমেন্ট (চলচ্চিত্র)|ডিপার্টমেন্ট]]* চলচ্চিত্রের জন্য একটি আইটেম গানে সঞ্চালন করেন। এর পূর্বে বর্মা সানি লিওনকে নিয়ে কাজ করতে চেয়েছিলেন, কিন্তু *[[জিসম ২]]* চলচ্চিত্রের চুক্তিমূলক দায়িত্বের কারণে তার পরিবর্তে বর্মা কৌরকে প্রতিস্থাপন করেন।

কৌর ২০১৫ সালের মিস মুন্ডো এস্পিরিতো সান্টো বিজয়ী এবং মিস মুন্ডো ব্রাজিল প্রতিযোগীতায় অংশগ্রহণ করেন, যেখানে তিনি শীর্ষ ১০ জন পর্যন্ত টিকে ছিলেন।

## চলচ্চিত্র তালিকা
[thumb|200px|''[ডিপার্টমেন্ট* চলচ্চিত্রের আইটমে গানে কৌর]]



;টেলিভিশন
* ২০১৪ - *ফিয়ার ফ্যাক্টর: খাতরো কি খিলাড়ি'' (প্রতিযোগী)

## তথ্যসূত্র

## বহিঃসংযোগ

*
*
*

বিষয়শ্রেণী:জীবিত ব্যক্তি
বিষয়শ্রেণী:১৯৯০-এ জন্ম
বিষয়শ্রেণী:২১শ শতাব্দীর ব্রাজিলীয় অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতে ব্রাজিলীয় প্রবাসী
বিষয়শ্রেণী:ভারতীয় বংশোদ্ভূত ব্রাজিলীয় ব্যক্তি
বিষয়শ্রেণী:ব্রাজিলীয় নারী মডেল
বিষয়শ্রেণী:ব্রাজিলীয় চলচ্চিত্র অভিনেত্রী
বিষয়শ্রেণী:পর্তুগিজ বংশোদ্ভূত ব্রাজিলীয় ব্যক্তি
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:ব্রাজিলীয় সুন্দরী প্রতিযোগিতার বিজয়ী
বিষয়শ্রেণী:১৯৯৩-এ জন্ম
দ্য লাস্ট টেম্পলার

***দ্য লাস্ট টেম্পলার*** রেমন্ড খাউরি রচিত একটি রহস্য-রোমাঞ্চ উপন্যাস। ২০০৫ সালে প্রকাশিত এটিই তার প্রথম উপন্যাস। প্রকাশ হওয়ার পর থেকে নিউ ইয়র্ক টাইমস সেরা বিক্রয়ের তালিকায় এটি ২২ মাস অবস্থান করে।

## চরিত্র
* মার্টিন কারমোয়াক
* টেস চৌকিন
* শন রাইলি
* নিক এপারো
* কার্ডিনাল মুরো ব্রুগনান
* আর্চবিশপ ডি অ্যাঞ্জেলিস
* উইলিয়াম ভেন্স
* বিল ভেন্স
* গাস ওয়াল্ডরন

## তথ্যসূত্র

## বহিঃসংযোগ
*''দ্য লাস্ট টেম্পলার'' - বইয়ের ওয়েবসাইট

বিষয়শ্রেণী:২০০৫-এর উপন্যাস
বিষয়শ্রেণী:ঐতিহাসিক উপন্যাস
বিষয়শ্রেণী:ইউরোপের পটভূমিতে উপন্যাস
বে-নজীর আহমদ

**বে-নজীর আহমদ** (১৯০৩–১৯৮৩) ছিলেন একজন বাংলাদেশি কবি ও লেখক। বাংলা ভাষা ও সাহিত্যে অবদানের জন্য তিনি ১৯৭৯ সালে বাংলাদেশ সরকার কর্তৃক একুশে পদকে ভূষিত হন। তিনি বাংলাদেশের নারায়ণগঞ্জ জেলায় জন্মগ্রহণ করেন।

## স্বাধীনতা আন্দোলন
যুবক বয়সে আহমেদ বাংলাদেশে ব্রিটিশ শাসনের বিরুদ্ধে লড়াই করে গ্রেফতার হন। তবে পদ্মা নদী দিয়ে তিনি পালাতে সক্ষম হয়েছিলেন।

## লেখকজীবন
পরবর্তী জীবনে তিনি লেখালেখি করেছেন। তিনি মূলত নজরুল ঘরানার লেখক ছিলেন। তার বিভিন্ন লেখা বাংলাদেশের মাধ্যমিক ও উচ্চ মাধ্যমিক পর্যায়ের পাঠ্যক্রমের অন্তর্ভুক্ত হয়।

### কাব্যগ্রন্থ
*বন্দীর বাঁশী
*বৈশাখী 
*জিন্দেগী
*হেমন্তিকা

### প্রবন্ধ মালা
*ইসলাম ও কমিউনিজম 
*বিপ্লব সাধনায় কামাল
*ইকবাল-কাব্যে স্বদেশপ্রেম
*নজরুলকে যেমন দেখিয়াছি ও জানিয়াছি
*নজরুল সাহিত্যের পটভূমি
*সাহিত্যে দুর্নীতি ও জাতীয় চরিত্রে তার প্রভাব
*অক্রূর চন্দ্রের কাব্য সাধনা

## তথ্যসূত্র

বিষয়শ্রেণী:১৯০৩-এ জন্ম
বিষয়শ্রেণী:১৯৮৩-এ মৃত্যু
বিষয়শ্রেণী:বাংলাদেশী কবি
বিষয়শ্রেণী:বাংলা ভাষার কবি
বিষয়শ্রেণী:বাঙালি কবি
বিষয়শ্রেণী:বাঙালি লেখক
বিষয়শ্রেণী:ভাষা ও সাহিত্যে একুশে পদক বিজয়ী
বিষয়শ্রেণী:নারায়ণগঞ্জ জেলার ব্যক্তি
বিষয়শ্রেণী:২০শ শতাব্দীর বাংলাদেশী কবি
বিষয়শ্রেণী:২০শ শতাব্দীর পুরুষ লেখক
বিষয়শ্রেণী:১৯০০-এর দশকে জন্ম
বিষয়শ্রেণী:বাংলাদেশী পুরুষ কবি
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:পাকিস্তান জাতীয় পরিষদ সদস্য ১৯৬২-১৯৬৫
বিষয়শ্রেণী:বাঙালি মুসলিম
বিষয়শ্রেণী:জন্মের সাল অনিশ্চিত
দূর্গাপুর ইস্পাত কারখানা

**দুর্গাপুর ইস্পাত কারখানা** হল ভারতের পশ্চিমবঙ্গ রাজ্যের শিল্প শহর দূর্গাপুর এ অবস্থিত একটি বৃহৎ ইস্পাত করখানা। এই কারখানাটি রাষ্ট্রায়াত্ব সংস্থা **[[ভারতীয় ইস্পাত কর্তৃপক্ষ|সেল]]**-এর নিয়ন্ত্রণাধীন।

## ইতিহাস
ভারত স্বাধীনতা অর্জনের পর প্রথম পঞ্চবার্ষিকী পরিকল্পনায় দুর্গাপুর ইস্পাত কারখানা গড়ে ওঠে। ১৯৫৫ সালে চালু হওয়ার সময় এই বৃহৎ ইস্পাত কারখানার অপরিশোধিত ইস্পাতের উৎপাদন ক্ষমতা ছিল ১০ লক্ষ টন।  এটি ছিল সেই সময় ভারতে ভারী শিল্পে এক বৃহৎ পদক্ষেপ। নব্বই দশকে  উচ্চমানের উৎপাদন অর্জনের সঙ্গে মূল লক্ষ্য ছিল ১৮ লক্ষ টন (১.৮ এম.পি.এ) ইস্পাতের উৎপাদন ও গুণমান বৃদ্ধি, শক্তি সংরক্ষণ, উৎপাদন খরচ কম করা এবং পরিবেশ দূষণ কমিয়ে আনা।

ডিএসপি বর্তমানে প্রধান লক্ষ্যগুলির সাথে তার আধুনিকীকরণ ও সম্প্রসারণ পরিকল্পনা (পর্যায়-১) প্রয়োগ করছে:

*    উপলব্ধ স্যামিসের রূপান্তর, রোলড পণ্য উৎপাদন
*     প্রায় ১০০% পণ্য উৎপাদনের 
*     বিদ্যমান সীমাবদ্ধতা কাটিয়ে ওঠার জন্য বিদ্যমান সুবিধার রক্ষণাবেক্ষণ / বিভাজন
*     উৎপাদন ক্ষমতা ২৪ লক্ষ (২.৪০ এম.পি.এ.) টনে বৃদ্ধি পাবে, যার মধ্যে ২২ লক্ষ টন (২.২০ এম.পি.এ.) ক্রুড স্টিল এবং ২ লক্ষ টন (.02 এম.পি.এ) বিক্রয় যোগ্য ইস্পাত।

## উৎপাদন ক্ষমতা (পণ্য মিশ্রণ টন / বার্ষিক)
২০১৫ সালের হিসাবে কাারখানাটির উৎপাদিত পণ্যের বিবরণ-
: মার্চেন্ট পণ্য ২,৮০,০০০
: কাঠামোগত ২,০৭,০০০
: স্কেল্প ১,৮০,০০০
: চাকা এবং বিম  ৫৮,০০০
: স্যামিস ৮,৬১,০০০
: মোট বিক্রয়যোগ্য ইস্পাত ১৫,৮৬,০০০

কারখানাটির সর্বোচ্চ উৎপাদন ক্ষমতা প্রায় ২৪ লক্ষ টন (২.৪ মিলিয়ন টন)। কারখানাটি ২০১০ সালে মোট উৎপাদন করেছিল ১৫,৮৬,০০০ টন।

বিশেষ ধরনের চাকা এখানে তৈরি করা হয়; ২০১০ সালের অক্টোবরে, ইউক্রেনীয় নির্মাতা ইন্টারপাইপ থেকে ডিএসপি লাইসেন্সপ্রাপ্ত প্রযুক্তিটি ৯৫৫ মিমি মোনোব্লক চাকা তৈরির অনুমতি দেবে।

## অবস্থান
ইস্পাত কারখানাটি ১৮৫ কিলোমিটার দূরে দামোদর নদের তীরে দুর্গাপুর শহরে কলকাতা-দিল্লী রেল পথের পাশে অবস্থিত।এখান থেকে আসানসোল ৩০ কিলোমিটার দূরে অবস্থিত।
## তথ্যসমূহ

## বহিঃসংযোগ
* About Durgapur Steel Plant at Steel Authority of India website

বিষয়শ্রেণী:ভারতের ইস্পাত কারখানা
বিষয়শ্রেণী:পশ্চিমবঙ্গের ইস্পাত কারখানা
বিষয়শ্রেণী:১৯৬০-এ পশ্চিমবঙ্গে প্রতিষ্ঠিত
বিষয়শ্রেণী:পশ্চিমবঙ্গের অর্থনীতি
বিষয়শ্রেণী:দুর্গাপুরের ভবন ও স্থাপনা, পশ্চিমবঙ্গ
আউলিয়ানগর রেলওয়ে স্টেশন

**আউলিয়ানগর রেলওয়ে স্টেশন** হচ্ছে বাংলাদেশের ময়মনসিংহ বিভাগের ময়মনসিংহ জেলার ত্রিশাল উপজেলায় অবস্থিত একটি রেলওয়ে স্টেশন। এই স্টেশনে দুটি কমিউটার ট্রেন, বলাকা এক্সপ্রেস ও মহুয়া এক্সপ্রেস ট্রেন যাত্রাবিরতি করে এবং যাত্রী ও মালামাল পরিবহন করে।

## চিত্রশালা

Image:Aulianagar railway station west side.JPG|আউলিয়ানগর রেলওয়ে স্টেশনের পশ্চিম দিক


## তথ্যসূত্র

বিষয়শ্রেণী:ময়মনসিংহ জেলার রেলওয়ে স্টেশন
বিষয়শ্রেণী:ত্রিশাল উপজেলা
বাস্তু-শাপ (চলচ্চিত্র)

***বাস্তুশাপ*** ২০১৬ সালের ভারতীয় বাংলা চলচ্চিত্র। এই ছবিটি পরিচালনা করেন কৌশিক গঙ্গোপাধ্যায়। এই ছবিতে অভিনয় করেন রাইমা সেন,আবীর চট্টোপাধ্যায়, পরমব্রত চট্টোপাধ্যায়, চূর্ণী গাঙ্গুলি, কৌশিক গঙ্গোপাধ্যায় সহ আরোও অনেকে।

## কাহিনী
কৌশিক গঙ্গোপাধ্যায় তাঁর এই ছবিতে এক অসাধারণ গল্প লিখেছেন। ছবির শুরুতেই আমরা দেখি দুই সমবয়সী বন্ধু-কাম-বিজনেস পার্টনার কুশল এবং তিমির ট্রেনে চেপে দার্জিলিং এর কাছে কোনও পাহাড়ি জায়গায় যাচ্ছে। অর্জুনের ব্যক্তিগত আমন্ত্রণে তাদের এই বিজনেস ট্রিপ। এদের ব্যবসা 'বাস্তু কারেকশন'। অর্জুনের ব্রিটিশ বাংলো সম্ভবত বাস্তু-হীনতার কারণে অভিশন্ত হয়ে উঠেছে। কিছুতেই বাড়িতে শান্তি ফিরে আসছে না৷ তাই বাস্তু এক্সপার্ট তিমির আর বিজনেস হেড কুশল চলেছে সেখানে৷ কিন্তু সমস্যা হল এদের দুজন কেউই অর্জুনকে চেনে না৷ কেবল ই-মেল মারফত যোগাযোগে কিছু সাধারণ তথ্য রয়েছে তার সম্পর্কে। ঢাউস মাপের 'লাফিং বুদ্ধা' সঙ্গে নিয়ে অর্জুনের হোটেলে পৌঁছে তারা জানতে পারছে বাড়ির বাস্তু কারেকশনটা করতে হবে গোপনে কারণ স্ত্রী বন্যা এবং অর্জুনের আশ্রিতা দিদি অন্তরার আপত্তি থাকতে পারে। ফলে কুশলকে পরিচয় বদল করে হতে হয় অর্জুনের কলেজ জীবনের বন্ধু, অনেকদিন পর হঠাৎ দেখা হোটেলের অতিথি হিসেবে, আর তাই ওকে সেখানে না রেখে বাড়িতে নিয়ে আসা। সুযোগ এবং সুবিধে বুঝে 'বাস্তু' ব্যাপারটা উত্থাপন করে কাজ সারতে হবে, এই হল শর্ত।

এরপর পুরো ছবি জুড়েই এ রকম নানা ধরনের চোর-পুলিশ খেলা চলতে থাকে যেমন, কুশল আর বন্যা যে যথেষ্ট পূর্বপরিচিত সেটা দর্শক জানলেও বাকি তিন চরিত্র কি সত্যি সত্যিই কোনও সময়ে জানতে পারবে? পারলে কীভাবে? এবং তখন কী হবে, চাপা টেনশন তৈরি হতে থাকে ধীরে ধীরে৷ কিংবা বরফ শীতল বন্যা আর এক্সেনট্রিক বিধবা অন্তরার লাভ হেট সম্পর্কের কতটা সত্যি কতটা মিথ্যে সেটাই বা জানা যাবে কীভাবে? কৌশিক গোটা চিত্রনাট্য জুড়ে এই সব কিছুর ইঙ্গিত দিতে থাকেন অল্প অল্প করে আর পাশাপাশি খুলতে থাকেন এক একটা প্রশ্নের জট, এই ভাবেই শেষ পর্যন্ত বাস্তুশাস্ত্রের আড়ালে থাকা এক জোড়া বাস্তু শাপের সন্ধান বেরিয়ে আসে।

## অভিনয়
* আবীর চট্টোপাধ্যায় - অর্জুন
* চূর্ণী গাঙ্গুলি - অন্তরা, অর্জুনের দিদি
* কৌশিক গঙ্গোপাধ্যায় - তিমির
* পরমব্রত চট্টোপাধ্যায় - কুশল
* রাইমা সেন - বর্না, অর্জুনের স্ত্রী

## সঙ্গীত

## মুক্তি
*বাস্তুশাপ *কলকাতায় জাতীয় ভাবে মুক্তি পায় ২০১৬ সালের ১৫ জানুয়ারী।

## তথ্যসূত্র

## বহিঃসংযোগ
* 

বিষয়শ্রেণী:২০১৬-এর চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:কৌশিক গঙ্গোপাধ্যায় পরিচালিত চলচ্চিত্র
বিষয়শ্রেণী:ইন্দ্রদীপ দাশগুপ্ত সুরারোপিত চলচ্চিত্র
টুয়েন্টি২০ আন্তর্জাতিকে শতরানের তালিকা

**টুয়েন্টি২০ আন্তর্জাতিক** (টি২০আই) আন্তর্জাতিক ক্রিকেট কাউন্সিল কর্তৃক স্বীকৃতিপ্রাপ্ত দুই দলের মধ্যকার আন্তর্জাতিক ক্রিকেট খেলা। টুয়েন্টি২০ খেলায় দুই দল তাদের একটিমাত্র ইনিংসে সর্বাধিক ২০ ওভার খেলে থাকে। এ ধরনের ক্রিকেট ইংল্যান্ড এবং ওয়েলস ক্রিকেট বোর্ড কর্তৃক কাউন্টি ক্রিকেট প্রতিযোগিতার উদ্দেশ্যে প্রবর্তিত হয়। ১৩ জুন, ২০০৩ তারিখে ইংরেজ কাউন্টিগুলোর মধ্যে টুয়েন্টি২০ কাপে প্রথম খেলা শুরু হয়। এরপর ১৭ ফেব্রুয়ারি, ২০০৫ তারিখে অকল্যান্ডের ইডেন পার্কে প্রথম টুয়েন্টি২০ আন্তর্জাতিক অনুষ্ঠিত হয়। খেলায় অস্ট্রেলিয়া ৪৪ রানের ব্যবধানে নিউজিল্যান্ডকে পরাজিত করে।  অস্ট্রেলীয় অধিনায়ক রিকি পন্টিং অপরাজিত ৯৮* রান করেছিলেন। একজন ব্যাটসম্যান কর্তৃক এক ইনিংসে একশত বা ততোধিক রান সংগ্রহকে শতকরূপে আখ্যায়িত করা হয়ে থাকে।

১৬ মার্চ, ২০১৬ তারিখ পর্যন্ত ৫৩৭টি টুয়েন্টি২০ আন্তর্জাতিক অনুষ্ঠিত হয়েছে। বিশ্বের ১২টি দেশের ১৮জন ক্রিকেটার সর্বমোট ২০টি সেঞ্চুরি করেছেন। তন্মধ্যে, নিউজিল্যান্ডীয় ব্রেন্ডন ম্যাককুলাম এবং ওয়েস্ট ইন্ডিয়ান ক্রিস গেইল একমাত্র খেলোয়াড় হিসেবে দুইবার এ কৃতিত্ব গড়েছেন।  ২০টি সেঞ্চুরির মধ্যে পাঁচটিতে দল জয়লাভে সক্ষমতা দেখাতে পারেনি। টুয়েন্টি২০ আন্তর্জাতিকের স্থায়ী সদস্য জিম্বাবুয়ে বাদে সবকটি দলই সেঞ্চুরি করতে পেরেছে। এছাড়াও, অস্থায়ীভাবে ওডিআই মর্যাদাপ্রাপ্ত স্কটল্যান্ড, আফগানিস্তান ও হংকংয়ের খেলোয়াড়েরাও তিন অঙ্কে পৌঁছুতে পেরেছে। নিউজিল্যান্ড এবং দক্ষিণ আফ্রিকা দল সর্বাধিক তিনবার সেঞ্চুরির সন্ধান পেয়েছে।

২০০৭ সালে আইসিসি বিশ্ব টুয়েন্টি২০ প্রতিযোগিতার উদ্বোধনী আসরে ওয়েস্ট ইন্ডিজের ক্রিস গেইল প্রথম সেঞ্চুরি করার কৃতিত্ব অর্জন করেন। ২০০৭ সালের আইসিসি বিশ্ব টুয়েন্টি২০ প্রতিযোগিতার উদ্বোধনী আসরে দক্ষিণ আফ্রিকার বিপক্ষে ১১৭ রান তোলেন। তার এ রেকর্ড সাড়ে চার বছর অক্ষত ছিল। দক্ষিণ আফ্রিকার রিচার্ড লেভি তার নিজস্ব দ্বিতীয় টুয়েন্টি২০ আন্তর্জাতিকে অপরাজিত ১১৭* রান তোলে তার সমকক্ষ হন। এর সাত মাস পর নিউজিল্যান্ডের ব্রেন্ডন ম্যাককুলাম ৬ রান বেশি করে তাদের এ রেকর্ড ভঙ্গ করেন। আগস্ট, ২০১৩ সালে অস্ট্রেলিয়ার অ্যারন ফিঞ্চ তার নিজস্ব সপ্তম টুয়েন্টি২০ আন্তর্জাতিকে ৬৩ বলে ১৫৬ রান তুলে ম্যাককুলামের চেয়ে ৩৩ রান বেশি সংগ্রহ করেন রেকর্ডটি নিজের করে নেন।

মার্চ, ২০১৬ পর্যন্ত টি২০আইয়ে দ্রুততম শতক করার গৌরব অর্জন করেন রিচার্ড লেভি। তিনি এ কৃতিত্ব গড়েন ৪৫ বল মোকাবেলা করে। তার নিকটতম অবস্থানে রয়েছেন দক্ষিণ আফ্রিকারই ফাফ দু প্লেসিস। তিনি তার শতক করেন জানুয়ারি, ২০১৫ সালে মাত্র ৪৬ বলে।

## নির্দেশিকা

## শতকসমূহ
**তালিকাটি ধারাবাহিকভাবে সাজানো হয়েছে। ছকে যে-কোনরূপ পরিসংখ্যানের কারণে  প্রতীকে কলামের শিরোনামে ক্লিক করতে হবে।*

## পাদটীকা

## তথ্যসূত্র

## আরও দেখুন
* রিচার্ড লেভি
* রিচি বেরিংটন
* আইসিসি বিশ্ব টুয়েন্টি২০ শতরানের তালিকা

বিষয়শ্রেণী:টুয়েন্টি২০ ক্রিকেটের রেকর্ড ও পরিসংখ্যানের তালিকা
বিষয়শ্রেণী:ক্রিকেটে শতরানের তালিকা
আইসিসি বিশ্ব টুয়েন্টি২০ শতরানের তালিকা

নিচের তালিকায় আইসিসি বিশ্ব টুয়েন্টি২০ প্রতিযোগিতার বিভিন্ন আসরে করা সকল সেঞ্চুরি ধারাবাহিকভাবে তুলে ধরা হয়েছে। তালিকাটি ধারাবাহিকভাবে সাজানো হয়েছে। ছকে যে-কোনরূপ পরিসংখ্যানের জন্য link=|alt= প্রতীকে কলামের শিরোনামে ক্লিক করতে হবে।

## নির্দেশিকা

## শতকসমূহ

## তথ্যসূত্র

## বহিঃসংযোগ
* Records / World T20 / High scores. ESPN Cricinfo

বিষয়শ্রেণী:আইসিসি বিশ্ব টুয়েন্টি২০
বিষয়শ্রেণী:টুয়েন্টি২০ ক্রিকেটের রেকর্ড ও পরিসংখ্যানের তালিকা
বিষয়শ্রেণী:ক্রিকেটে শতরানের তালিকা
বিষয়শ্রেণী:পুরুষদের আইসিসি টি-টোয়েন্টি বিশ্বকাপ
পরিচলন বৃষ্টি

দিনের বেলায় সূর্য এর কিরণে জল বাষ্পে পরিণত হয়ে সোজা উপরে উঠে যায় এবং শীতল বায়ুর সংস্পর্শ এ এসে ওই জলীয়বাষ্প প্রথমে মেঘ ও পরে বৃষ্টিতে পরিণত হয়ে সোজাসুজি নিচে নেমে আসে।এরূপ বৃষ্টিপাতকে পরিচলন বৃষ্টি বলে।
নিরক্ষীয় অঞ্চলে স্থলভাগের চেয়ে জলভাগের বিস্তৃতি বেশি এবং এখানে সূর্যকিরণ সারাবছর লম্বভাবে পড়ে।এ দুটি কারণে এখানকার বায়ুমণ্ডলে সারাবছর জলীয়বাষ্পের পরিমাণ বেশি থাকে।জলীয়বাষ্প হাল্কা বলেই সহজেই তা উপরে উঠে শীতল বায়ুর সংস্পর্শ এ এসে পরিচলন বৃষ্টিরুপে ঝরে পড়ে।তাই নিরক্ষীয় অঞ্চলে সারাবছর প্রতিদিনই বিকেল অথবা  সন্ধ্যার সময় এরূপ বৃষ্টিপাত হয়।নাতিশীতোষ্ণমন্ডলে গ্রীষ্মকালের শুরুতে পরিচলন বৃষ্টি হয়ে থাকে।

## তথ্যসূত্র

বিষয়শ্রেণী:আবহাওয়া
অনুপম দত্ত

**অণুপম দত্ত** (, ) ভারতের একজন বিখ্যাত সঙ্গীত পরিচালক।

## সঙ্গীত পরিচালিত চলচ্চিত্র

* *[[ভাগ্য চক্র]]* (২০০৮)
* *[[গ্রেফতার]]* (২০০৭)
* *[[সংঘাত]]* (২০০৭)
* *[[অর্জুন]]* (২০০৬)
* *[[খলনায়ক]]* (২০০৬)
* *[[সুখ দুঃখের সংসার]]* (২০০৩)
* *[[ওস্তাদ]]* (২০০১)
* *[[শাস্তি]]* (২০০১)
* *[[শেষ আশ্রয়]]* (২০০১)
* *[[ময়না]]* (২০০০)
* *[[পরিচয়]]* (২০০০)
* *[[সজনী আমার সোহাগ]]* (২০০০)
* *[[চেনা অচেনা]]* (১৯৯৯)
* *[[সুন্দর বউ]]* (১৯৯৯)
* *[[স্বামীর ঘর]]* (১৯৯৯)
* *[[বাংলার বধূ]]* (১৯৯৮)
* *[[প্রানের চেয়ে প্রিয়]]* (১৯৯৮)
* *[[সিঁদুরের অধিকার]]* (১৯৯৮)
* *[[সুন্দরী]]* (১৯৯৮)
* *[[আদরের বোন]]* (১৯৯৭)
* *[[মাটির মানুষ]]* (১৯৯৭)
* *[[মিত্তির বাড়ির ছোটো বউ]]* (১৯৯৭)
* *[[সবার উপরে মা]]* (১৯৯৭)
* *[[অবুঝ মন]]* (১৯৯৬)
* *[[ভাই আমার ভাই]]* (১৯৯৬)
* *[[ভয়]]* (১৯৯৬)
* *[[সংসার সংগ্রাম]]* (১৯৯৫)

## তথ্যসূত্র

## বহিঃসংযোগ
* 
* অণুপম দত্ত গোমোলো

বিষয়শ্রেণী:জন্মের সাল অজানা
বিষয়শ্রেণী:জীবিত ব্যক্তি
বিষয়শ্রেণী:বাঙালি সঙ্গীত পরিচালক
বিষয়শ্রেণী:বাঙালি হিন্দু
বিষয়শ্রেণী:ভারতীয় হিন্দু
বিষয়শ্রেণী:ভারতীয় চলচ্চিত্র সঙ্গীত সুরকার
বিষয়শ্রেণী:বাঙালি সঙ্গীতজ্ঞ
বিষয়শ্রেণী:ভারতীয় সঙ্গীতজ্ঞ
বিষয়শ্রেণী:ভারতীয় পুরুষ সঙ্গীতজ্ঞ
বিষয়শ্রেণী:ভারতীয় সুরকার
বিষয়শ্রেণী:ভারতীয় পুরুষ সুরকার
বিষয়শ্রেণী:২১শ শতাব্দীর ভারতীয় সুরকার
বিষয়শ্রেণী:কলকাতার সঙ্গীতজ্ঞ
শক্তির উৎস

**শক্তির উৎস** বলতে যে বস্তুর মধ্যে কাজ করার ক্ষমতা নিহিত থাকে তাকেই শক্তির উৎস বলে। বর্তমান আধুনিক সভ্যতার গড়ে উঠার পেছনে মূল শক্তির উৎসই হলো বিদ্যুৎ শক্তি।

## অচিরাচরিত শক্তির উৎস
* জ্বালানি
* পারমাণবিক শক্তি
* সূর্য রশ্মি
* ভূ-গর্ভস্থ তাপ
* থার্মো ইলেকট্রিক পাওয়ার
* থার্মো আয়নিক কনভার্টার
* ধাবমান স্রোত
* বায়ুপ্রবাহ
* সামুদ্রিক জোয়ার ভাটা
* জ্বালানি সেল
* ম্যাগনেটো হাইড্রো ডাইনামিক

## তথ্যসূত্র

বিষয়শ্রেণী:শক্তি
বিষয়শ্রেণী:পদার্থবিজ্ঞান
মিতালী মুখার্জী

**মিতালী মুখার্জী** একজন বাংলাদেশী শাস্ত্রীয় এবং নেপথ্য সঙ্গীতশিল্পী, যিনি মূলত বাংলাদেশের ময়মনসিংহ থেকে এসেছেন। তিনি ১৯৮২ সালে *[[দুই পয়সার আলতা]]* চলচ্চিত্রে *এই দুনিয়া এখন তো আর সেই দুনিয়া নাই* গানে সঙ্গীত পরিবেশনার জন্য বাংলাদেশের জাতীয় চলচ্চিত্র পুরস্কার অর্জন করেন।

## শৈশব ও শিক্ষা
মুখার্জী তার বাবা অমূল্য কুমার মুখার্জী ও মা কল্যাণী মুখোপাধ্যায়ের পরিবারে ময়মনসিংহ জেলায় জন্মগ্রহণ করেন। তবে তার পিতার বাড়ি বরিশাল জেলায় এবং মায়ের বাড়ি কুমিল্লা জেলায় মুখার্জী পিটার মিঠুন দে’র তত্ত্বাবধানে উচ্চাঙ্গ সঙ্গীতে আনুষ্ঠানিক প্রশিক্ষণ শুরু করেন। তিনি বরোদার মহারাজা সায়াজিরাও বিশ্ববিদ্যালয়ের সঙ্গীতে শিক্ষা গ্রহণ করেন।

মুখার্জীর প্রথম অ্যালবাম "সাহিল" হয় এইচএমভি দ্বারা প্রকাশ করা হয়। তিনি তার অ্যালবাম "চাঁদ পারোসা হ্যায়"-এর জন্য গীতিকার গুলজারের সঙ্গে সহযোগিতা করেন। তিনি পাঞ্জাবি, গুজরাটি, তামিলসহ বিভিন্ন ভাষায় গান গেয়েছেন।

## ব্যক্তিগত জীবন
তিনি ১৯৮২ সাল থেকে গজল গায়ক ভূপিন্দর সিং-এর সাথে বিবাহিত জীবন অতিবাহিত করেছেন।  ২০২২ সালের ১৮ জুলাই ভূপিন্দর সিং মৃত্যবরণ করেন।

## পুরস্কার
তিনি ১৯৮২ সালে "দুই পয়সার আলতা" সিনেমার "এই দুনিয়া এখন তো আর সেই দুনিয়া নাই" গানের জন্য শ্রেষ্ঠ নারী কন্ঠ শিল্পী হিসেবে জাতীয় চলচ্চিত্র পুরস্কার লাভ করেন।
মুখার্জী ৯ অক্টোবর, ২০১৫ তারিখে সিটি ব্যাংক কর্তৃক প্রদত্ত গানে গানে গুণীজন সংবর্ধনা পেয়েছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:ময়মনসিংহের ব্যক্তি
বিষয়শ্রেণী:বাঙালি সঙ্গীতশিল্পী
বিষয়শ্রেণী:ভারতীয় সঙ্গীতশিল্পী
বিষয়শ্রেণী:বাঙালি হিন্দু
বিষয়শ্রেণী:ভারতীয় হিন্দু
বিষয়শ্রেণী:জন্মের সাল অজানা
বিষয়শ্রেণী:শ্রেষ্ঠ নারী কণ্ঠশিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:মুমিনুন্নিসা সরকারি মহিলা কলেজের প্রাক্তন শিক্ষার্থী
বিষয়শ্রেণী:বাংলাদেশী হিন্দু
বিষয়শ্রেণী:মুম্বইয়ের সঙ্গীতশিল্পী
বিষয়শ্রেণী:বাড়োদার মহারাজা সায়াজীরাও বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর বাংলাদেশী গায়িকা
বিষয়শ্রেণী:২১শ শতাব্দীর বাংলাদেশী গায়িকা
গঙ্গাধরপুর

**গঙ্গাধরপুর** ভারতের পশ্চিমবঙ্গ রাজ্যের হুগলি জেলার একটি শহর।

## ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল  এটি হুগলি জেলা সদরদপ্তর থেকে ২৬ কিঃ মিঃ দূরে এবং কলকাতা শহর থেকে ৩০ কি.মি. দূরে অবস্থিত। 

## জনসংখ্যার উপাত্ত
ভারতের ২০১১ সালের আদম শুমারি অনুসারে গঙ্গাধরপুর শহরের জনসংখ্যা হল ৭,৮৬২ জন। এর মধ্যে পুরুষ ৩,৯৭৩ জন এবং নারী ৩,৮৮৯ জন।

## চিত্রশালা

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের শহর
বিষয়শ্রেণী:হুগলি জেলার শহর ও নগর
ময়মনসিংহ জংশন রেলওয়ে স্টেশন

**ময়মনসিংহ জংশন রেলওয়ে স্টেশন** হচ্ছে বাংলাদেশের ময়মনসিংহ বিভাগের ময়মনসিংহ জেলার ময়মনসিংহ সদর উপজেলায় অবস্থিত একটি জংশন স্টেশন।

## ইতিহাস
১৮৮৫ সালে ময়মনসিংহের সঙ্গে ঢাকার সংযোগ স্থাপন করে নারায়ণগঞ্জ-বাহাদুরাবাদ ঘাট রেলপথ স্থাপিত হয়। এই রেলপথ ১৮৯৪ সালে জামালপুর পর্যন্ত, ১৮৯৯ সালে সরিষাবাড়ী উপজেলার জগন্নাথগঞ্জ পর্যন্ত সম্প্রসারিত হয়। ১৯১২ সালে জামালপুর থেকে বাহাদুরাবাদ ঘাট পর্যন্ত রেলপথ সম্প্রসারণ করা হয়। ১৫ ফেব্রুয়ারি ১৮৮৬ তারিখে ময়মনসিংহে রেলওয়ে জংশনটি যাত্রা শুরু করে। ২০২১ সালে রেলপথ মন্ত্রী ২০০ কোটি টাকা ব্যয়ে রেলওয়ে জংশনটিকে আধুনিকায়নের ঘোষণা দেন।

## সমালোচনা
ময়মনসিংহ জংশন রেলওয়ে স্টেশন অপরিচ্ছন্ন ও ছিনতাইকারীদের আঁখড়া হিসেবে পরিচিত। এছাড়াও স্টেশনটি টিকেট কালোবাজারিদের দখলে আছে বলে অভিযোগ আছে।

## যাত্রীবাহী ট্রেন সেবা
ময়মনসিংহ জংশন রেলওয়ে স্টেশন দিয়ে চলাচল কারী ট্রেনের তালিকা নিম্নে উল্লেখ করা হলো:

* ঈশা খাঁ এক্সপ্রেস (বন্ধ)

* জামালপুর কমিউটার
* তিস্তা এক্সপ্রেস
* দেওয়ানগঞ্জ কমিউটার
* ব্রহ্মপুত্র এক্সপ্রেস
* ভাওয়াল এক্সপ্রেস

* অগ্নিবীণা এক্সপ্রেস
* যমুনা এক্সপ্রেস

* জামালপুর এক্সপ্রেস

* মহুয়া এক্সপ্রেস
* মোহনগঞ্জ এক্সপ্রেস
* হাওর এক্সপ্রেস

* বলাকা কমিউটার

* বিজয় এক্সপ্রেস

* ময়মনসিংহ এক্সপ্রেস 

* ধলেশ্বরী এক্সপ্রেস (বন্ধ)

## চিত্রশালা

Mymensingh railway station nameplate.JPG|স্টেশনের নামফলক
Mymensingh Railway Station3.jpg|স্টেশনের পূর্ব দিক
ময়মনসিংহ জংশন রেলওয়ে স্টেশন (47748605931).jpg|রেলওয়ে স্টেশন


## তথ্যসূত্র

## বহিঃসংযোগ

* ময়মনসিংহ জংশন রেলওয়ে স্টেশনের সময়সূচী

বিষয়শ্রেণী:ময়মনসিংহ জেলার রেলওয়ে স্টেশন
বিষয়শ্রেণী:বাংলাদেশের রেলওয়ে জংশন স্টেশন
বিষয়শ্রেণী:ময়মনসিংহ
বিষয়শ্রেণী:১৮৮৬-এ চালু রেলওয়ে স্টেশন
বিষয়শ্রেণী:১৮৮৬-এ ব্রিটিশ ভারতে প্রতিষ্ঠিত
কৃষি বিশ্ববিদ্যালয় রেলওয়ে স্টেশন

**বাংলাদেশ কৃষি বিশ্ববিদ্যালয় রেলওয়ে স্টেশন** হচ্ছে বাংলাদেশের ময়মনসিংহ বিভাগের ময়মনসিংহ জেলার ময়মনসিংহ সদর উপজেলায় অবস্থিত একটি রেলওয়ে স্টেশন। এই স্টেশনে বলাকা এক্সপ্রেস ও মহুয়া এক্সপ্রেস ট্রেন যাত্রাবিরতি করে এবং যাত্রী ও মালামাল পরিবহন করে।

## ইতিহাস

## গ্যালারি

## তথ্যসূত্র

বিষয়শ্রেণী:ময়মনসিংহ জেলার রেলওয়ে স্টেশন
বিষয়শ্রেণী:বাংলাদেশ কৃষি বিশ্ববিদ্যালয়